Ploermael - War an Télégramme eus ar 7 a viz Genver e klever anv eus Pierrick Le Guennec, a gomz evel sekretour al Libre Pensée da heul ar prosez bet gounezet ganti a-enep delwenn Yann-Baol II Ploermael. Anavezet mat eo an den : bet eo bet war ar renk en dilennadegoù e Lanester evit ar strollad  trotskour Parti des Travailleurs e 2005, met anavezet e oa a-raok, dreist-holl abaoe gwalldaol Kever, evit e obererezh-diaoulekaat a-enep dan Emsav broadelour hag a-enep da emsav ar brezhoneg zoken . Bremañ e ouzomp eta ez eo kouezhet an devod-se eus Republik-an-drocherien-pennoù, hollvedel he dreistelezh, dilavarus he jakobinelezh, en ur stad izeloch eget bezañ ur macher eus al liesseurtïezh er Chwechkogn-santel-meurbed, kavell Diskleriadur Gwirioù Mab-Den : deuet eo da vezañ ouzhpenn-se un debrer  beleien marnaoniet, hag amañ un diskarer delwennoù santel, evel da vare an Dispach Gall. E keit ha ma vez klasket diskar e zelwenn e Breizh ez embann an Iliz emañ Yann-Baol II da gontañ e-barzh roll hir an Dud Wenvidik a zo e Baradoz en-dro da dron Doue. Gouez da Joseph Kerguéris, kadoriad kuzul-meur ar Mor-bihan ez eo al « Libre pensée » en afer-se nemet « ur vandennad laïkourien flirbich ha chwerbous » na dalvez ket ar boan ober re a stad outo. Nann vat, met petra ri ? Leuskel anezho da genderchel dober  freuz ha reuz war-lerch kement tra brezhon ha kristen a zo er vro ? Da heul an Drechadenn Veur-mañ a-enep dar Galotined emañ Pêrig hag e « Libre Pensée » o vont da glask laou e penn Dilennidi ar rannbarzh e Roazhon evit ar skoaziad a roont da aozerien « Gouel Erwan ». Nag ur vezh e bro… sant Erwan !    http://kannadig.pagesperso-orange.fr/  .